## Odluka o prikupljanju podataka o međunarodnim transakcijama povezanim s međunarodnim prijevozom

### NN 150/2003 (23.9.2003.), Odluka o prikupljanju podataka o međunarodnim transakcijama povezanim s međunarodnim prijevozom

# HRVATSKA NARODNA BANKA

2174

Na
temelju članka 62. stavka 4. i članka 39. stavka 2. pod i) Zakona o Hrvatskoj
narodnoj banci (»Narodne novine« br. 36/2001) i članka 49. Zakona o deviznom
poslovanju (»Narodne novine« br. 96/2003), guverner Hrvatske narodne banke
donio je

## ODLUKU

### O PRIKUPLJANJU PODATAKA O MEĐUNARODNIM TRANSAKCIJAMA POVEZANIM S MEĐUNARODNIM PRIJEVOZOM

I.
OPĆE ODREDBE

Članak 1.

Ovom se Odlukom utvrđuje popis izvješća koja se
dostav­ljaju Hrvatskoj narodnoj banci, obveznici dostavljanja tih iz­vješća,
rokovi za dostavu, oblik u kojem se izvješća dostavljaju i pravila u vezi s
povjerljivošću podataka koji se dostavljaju Hrvat­skoj narodnoj banci radi
praćenja ostvarenja platne bilance Republike Hrvatske.

Članak 2.

(1) Pod pojmom rezidenta, u smislu odredaba ove
Odluke, smatraju se:

– pravne osobe sa sjedištem u Republici Hrvatskoj,
osim njihovih podružnica u inozemstvu,

– podružnice stranih trgovačkih društava i trgovaca
pojedinaca upisane u registar koji se vodi kod nadležnog tijela državne vlasti
ili uprave u Republici Hrvatskoj,

– trgovci pojedinci, obrtnici i druge fizičke osobe
sa sje­dištem odnosno prebivalištem u Republici Hrvatskoj koje samostalnim radom
obavljaju gospodarsku djelatnost za koju su registrirane,

– fizičke osobe s prebivalištem u Republici
Hrvatskoj,

– fizičke osobe koje borave u Republici Hrvatskoj na
osnovu važeće dozvole boravka u trajanju od najmanje 12 mjeseci

– diplomatska, konzularna i druga predstavništva
Republike Hrvatske u inozemstvu koja se financiraju iz proračuna te hrvat­ski
državljani zaposleni u tim predstavništvima i članovi njihovih obitelji.

(2) Sve druge osobe koje nisu navedene u stavku 1.
ovoga članka smatraju se nerezidentima.

II.
TRANSAKCIJE S INOZEMSTVOM NA OSNOVU USLUGA PRIJEVOZA

Članak
3.

Transakcije
s inozemstvom na osnovu usluga prijevoza obu­hvaćaju transakcije prijevoza robe
i putnika i ostale prateće i pomoćne usluge u međunarodnom prijevozu.

Članak
4.

Statističkim
istraživanjem o uslugama u međunarodnom pri­je­vozu Hrvatska narodna banka
prikuplja podatke o:

1)
prihodima i rashodima hrvatskih prijevoznika od pružanja uslugane rezidentima

2) prihodima od pružanja pratećih usluga inozemnim
prije­voznicima

3) prihodima i rashodima inozemnih prijevoznika od
pru­žanja usluga hrvatskim rezidentima.

Članak 5.

Obveznici izvještavanja o transakcijama koje imaju
karakter transakcija iz članka 4. ove Odluke surezidenti koji pružaju
usluge povezane s međunarodnim prijevozom.

Svi izabrani rezidenti bit će pismeno obaviješteni o
njihovu izboru u uzorak te će im pritom biti dostavljeni obrasci za cijelu
godinu.

Članak 6.

Podaci iz članka 4. ove Odluke prikupljaju se
tromjesečno, za svaki mjesec posebno, na obrascima TR-HT (Prihodi i rashodi
hrvatskih prijevoznika od pružanja transportnih usluga nerezidentima), TR-IT
(Usluge inozemnih prijevoznika hrvatskim rezidentima) i TR-HO (Prateće usluge
inozemnim prijevoznicima) koje propisuje Direkcija za statistiku Hrvatske narodne
banke.

Direkcija za statistiku Hrvatske narodne banke
ovlaštena je tijekom provođenja istraživanja, ako ocijeni potrebnim, mijenjati
oblik i sadržaj obrazaca TR-HT, TR-IT i TR-HO.

Članak 7.

Sve izabrane pravne osobe iz članka 5. ove Odluke
dužne su primljene obrasce popuniti za svako tromjesečje prema priloženim
Uputama za popunjavanje te ih dostaviti Direkciji za statistiku Hrvatske
narodne banke najkasnije mjesec dana nakon isteka svakog tromjesečja.

III.
OSTALE ODREDBE

III.1.
Tajnost podataka

Članak 8.

(1) Zaprimljena izvješća propisana ovom Odlukom,
Hrvat­ska narodna banka koristi radi praćenja ostvarenja platne bilance
Republike Hrvatske.

(2) Hrvatska narodna banka je dužna zaprimljene poje­dinačne
podatke čuvati kao poslovnu tajnu. Zaprimljeni pojedi­načni podaci ne mogu se
dostavljati trećima osim ako zakonskim propisima nije drugačije određeno.

(3) Hrvatska narodna banka može zaprimljene podatke
učiniti dostupnima javnosti samo u agregatnom obliku.

III.2.
Oblik izvješćivanja

Članak 9.

(1) Obrasci izvješćivanja propisani ovom Odlukom
svojim oblikom, sadržajem i metodološkim uputama za njihovo popunjavanje
sastavni su dio ove Odluke.

(2) Obveznicima izvješćivanja dopušteno je da obrasce
sami kreiraju uz poštivanje svih elemenata predviđenih ovom Odlu­kom.

IV.
PRIJELAZNE I ZAVRŠNE ODREDBE

Članak 10.

Stupanjem
na snagu ove Odluke prestaje važiti Odluka o prikupljanju podataka o uslugama u
međunarodnom prijevozu (»Narodne novine« br. 80/1998).

Članak 11.

Ova
odluka stupa na snagu osmog dana od dana objave u »Narodnim novinama«.

O. br.
265-020/09-03/ŽR
Zagreb, 16. rujna 2003.

Guverner
Hrvatske narodne banke
**dr. sc. Željko Rohatinski,** v. r.

if !supportEmptyParas endif

![](dodatni/375835.gif)

![](dodatni/375836.gif)

if !supportEmptyParas endif

UPUTE
ZA POPUNJAVANJE

Indikator »Vrsta prijevoza«.

Ovdje se upisuje broj koji odgovara vrsti prijevoza na
koju se odnosi popunjeni upitnik, prema sljedećem šifarniku:

1
– cestovni prijevoz        5 – željeznički
prijevoz

2
– pomorski prijevoz      6 – cjevovodni
prijevoz

3
– riječni prijevoz           7 – ostalo

4 – zračni prijevoz

Ako poduzeće koje popunjava upitnik obavlja transportne
usluge putem različitih vrsta prijevoza, potrebno je za svaku vrstu prijevoza
popuniti poseban obrazac TR-HT.

Dio A.

U ovom dijelu unose se podaci o prihodima od prodaje
putničkih karata nerezidentima (uključujući i pristojbe za prtljagu i slične
pristojbe, te prihode od osobne potrošnje putnika tijekom putovanja). S obzirom
da se pretpostavlja da rezidentnost putnika nije poznata, potrebno je popuniti
samo poziciju A1, u koju se unosi ukupan prihod od prodaje putničkih karata u
inozemstvu.

Iznimno, ako je poduzeću poznata rezidentnost svakog
putnika, popunjava se i pozicija A2, u koju se unosi prihod od prodaje
putničkih karata nerezidentima u RH (u tom slučaju, i u poziciju A1 upisuje se
samo prihod od prodaje putničkih karata nerezidentima u inozemstvu).

Dio B.

U ovom dijelu unose se podaci o prihodima od međuna­rodnog
prijevoza robe. Izdvojeno se iskazuju prihodi vezani uz prijevoz robe koja se
uvozi u RH, prijevoz robe koja se izvozi iz RH (bez obzira na to da li je
usluga vršena za račun rezidenta ili za račun nerezidenta), te ostali prijevoz
robe za račun nerezidenta (prijevoz robe između trećih zemalja, prijevoz robe u
tranzitu kroz RH, prijevoz poštanskih pošiljaka inozemnih pošiljaoca i slično).

Dio C.

U ovom dijelu unose se prihodi od pružanja ostalih
usluga nerezidentima. U pozicije C1, C211, C212 i C22 upisuju se prihodi od
iznajmljivanja transportne opreme nerezidentima. U poziciju C1 unosi se trajno
iznajmljivanje, pod čime se podrazumijeva iznajmljivanje opreme na vrlo dugi
rok, koji približno odgovara ekonomskom vijeku te opreme. Kod iznajmljivanja
opreme na kraći rok, razdvajaju se prihodi od iznajmljivanja opreme s posadom
(pozicije C211 i C212, ovisno o namjeni opreme) od onog bez posade (pozicija
C22).

U poziciju C4 unose se ostali prihodi od pružanja
usluga nerezidentima, pri čemu ova pozicija treba obuhvatiti samo one usluge
koje su (izravno ili neizravno) vezane uz pružanje transportnih usluga. Za ovu
poziciju potrebno je prikazati i specifikaciju po elementima od kojih se sastoji.

Dio D.

U ovom dijelu iskazuju se troškovi poduzeća koje
popunjava upitnik koji su vezani uz obavljanje transportnih usluga, a koji su
plaćeni (ili će biti plaćeni) nerezidentima.

Pozicije D1, D211, D212 i D22 popunjavaju se analogno
istovjetnim pozicijama u dijelu C ovog obrasca (molim vidjeti upute koje se
odnose na taj dio).

Ostale pozicije popunjavaju se u skladu s njihovim
nazivima, pri čemu se u poziciju D8 unosi vrijednost goriva i opskrbe kup­ljene
u inozemstvu.

Pozicija D10 treba sadržavati sve ostale troškove
plaćene nerezidentima, koji su vezani uz obavljanje transportnih usluga. Ovu
poziciju potrebno je i specificirati po elementima od kojih se sastoji.

if !supportEmptyParas endif

![](dodatni/375837.gif)

if !supportEmptyParas endif

UPUTE
ZA POPUNJAVANJE

Indikator »Vrsta prijevoza«.

Ovdje se upisuje broj koji odgovara vrsti prijevoza
na koju se odnosi popunjeni upitnik, prema sljedećem šifarniku:

1
– cestovni prijevoz        5 – željeznički
prijevoz

2
– pomorski prijevoz      6 – cjevovodni
prijevoz

3
– riječni prijevoz           7 – ostalo

4 – zračni prijevoz

Ako poduzeće koje popunjava upitnik obavlja
transportne usluge za različite vrste prijevoza, potrebno je za svaku vrstu
prijevoza popuniti poseban obrazac TR-HO.

Dio A.

U ovom dijelu unose se podaci o prihodima od pružanja
pratećih usluga inozemnim prijevoznicima. Sve pozicije popunjavaju se u skladu
s njihovim nazivima, pri čemu pozicija A7. treba sadržavati sve ostale prihode
naplaćene od inozemnih prijevoznika, a koji su vezani uz obavljanje
transportnih usluga. Ovu uslugu potrebno je i specificirati po elementima od
kojih se sastoji.

Dio B.

U ovom dijelu unose se podaci o eventualnim troškovima
plaćenim inozemnim prijevoznicima, a koji su vezani uz obav­ljanje pratećih
usluga u transportu. Ovu poziciju potrebno je i specificirati po elementima od
kojih se sastoji.

if !supportEmptyParas endif

![](dodatni/375838.gif)

if !supportEmptyParas endif

UPUTE
ZA POPUNJAVANJE

Indikator »Vrsta prijevoza«.

Ovdje se upisuje broj koji odgovara vrsti prijevoza
na koju se odnosi popunjeni upitnik, prema sljedećem šifarniku:

1
– cestovni prijevoz5 – željeznički
prijevoz

2
– pomorski prijevoz      6 – cjevovodni
prijevoz

3
– riječni prijevoz           7 – ostalo

4 – zračni prijevoz

Ako poduzeće koje popunjava upitnik obavlja
transportne usluge putem različitih vrsta prijevoza (ili obavlja agencijske
usluge za različite vrste prijevoza), potrebno je za svaku vrstu prijevoza
popuniti poseban obrazac TR-IT.

Dio A.

U ovom dijelu unose se podaci o prihodima inozemnih
prijevoznika od prodaje putničkih karata hrvatskim rezidentima (uključujući i
pristojbe za prtljagu i slične pristojbe, te prihode od osobne potrošnje
putnika tijekom putovanja). S obzirom da se pretpostavlja da rezidentnost
putnika nije poznata, potrebno je popuniti samo poziciju A1, u koju se unosi
ukupan prihod od prodaje putničkih karata u Republici Hrvatskoj.

Iznimno, ako je poduzeću poznata rezidentnost svakog
putnika, popunjava se i pozicija A2, u koju se unosi prihod od prodaje putničkih
karata hrvatskim rezidentima u inozemstvu (u tom slučaju, i u poziciju A1
upisuje se samo prihod od prodaje putničkih karata hrvatskim rezidentima u
Republici Hrvatskoj).

Dio B.

U ovom dijelu unose se podaci o prihodima od
prijevoza robe hrvatskih rezidenata. U poziciju B1 unose se prihodi od
prijevoza robe hrvatskih rezidenata unutar Republike Hrvatske i u tranzitu kroz
druge zemlje. VAŽNO: U ovu poziciju ne unose se prihodi od prijevoza robe pri
uvozu u Republiku Hrvatsku niti pri izvozu iz Republike Hrvatske.

U poziciju B2 unose se prihodi od prijevoza poštanskih
pošiljki iz Republike Hrvatske u inozemstvo ili unutar Republike Hrvatske (ali
ne i prihodi od prijevoza poštanskih pošiljki iz inozemstva u Republiku
Hrvatsku).

Dio C.

U ovom dijelu unose se eventualni prihodi inozemnih
prijevoznika od pružanja ostalih usluga hrvatskim rezidentima, a koje su vezane
uz pružanje transportnih usluga. Za ovu poziciju potrebno je prikazati i
specifikaciju po elementima od kojih se sastoji.

Dio D.

U ovom dijelu iskazuju se troškovi inozemnih
prijevoznika pri obavljanju transportnih usluga, a koji su plaćeni (ili će biti
plaćeni) hrvatskim rezidentima.

U poziciju D1 unose se agencijske provizije koje
hrvatske agencije naplaćuju inozemnim prijevoznicima za prodaju njihovih usluga
u Republici Hrvatskoj.

Pozicija D2 treba sadržavati sve ostale troškove inozemnih
prijevoznika plaćene hrvatskim rezidentima, koji su vezani uz obavljanje
transportnih usluga. Ovu poziciju potrebno je i specificirati po elementima od
kojih se sastoji.

Odluka, NN 150/2003-2174